CELEX: 62020TA0610
Language: el
Date: 2021-10-27 00:00:00
Title: Υπόθεση T-610/20: Απόφαση του Γενικού Δικαστηρίου της 27ης Οκτωβρίου 2021 — Egis Bâtiments International και InCA κατά Κοινοβουλίου (Ρήτρα διαιτησίας – Σχέδιο επεκτάσεως και ανακαινίσεως του κτιρίου Konrad Adenauer στο Λουξεμβούργο – Συμφωνία περί εξώδικου συμβιβασμού – Ρήτρα εμπιστευτικότητας – Αρχή της καλής πίστης – Συμβατική ευθύνη)

3.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 2/35
            
         
      Απόφαση του Γενικού Δικαστηρίου της 27ης Οκτωβρίου 2021 — Egis Bâtiments International και InCA κατά Κοινοβουλίου
      (Υπόθεση T-610/20) (1)
      
      (Ρήτρα διαιτησίας - Σχέδιο επεκτάσεως και ανακαινίσεως του κτιρίου Konrad Adenauer στο Λουξεμβούργο - Συμφωνία περί εξώδικου συμβιβασμού - Ρήτρα εμπιστευτικότητας - Αρχή της καλής πίστης - Συμβατική ευθύνη)
      (2022/C 2/47)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσες-ενάγουσες: Egis Bâtiments International (Montreuil, Γαλλία), InCA — Ingénieurs Conseils Associés Sàrl (Niederanven, Λουξεμβούργο) (εκπρόσωποι: A. Rodesch και R. Jazbinsek, δικηγόροι)
      
         Καθού-εναγόμενο: Ευρωπαϊκό Κοινοβούλιο (εκπρόσωποι: A. Caiola και L. Chrétien)
      
         Αντικείμενο
      
      Προσφυγή δυνάμει του άρθρου 272 ΣΛΕΕ με αίτημα, αφενός, να κριθεί ότι το Ευρωπαϊκό Κοινοβούλιο παρέβη το άρθρο VIII της συμφωνίας περί εξώδικου συμβιβασμού της 9ης Απριλίου 2019 καθώς και την υποχρέωση περί καλόπιστης εκπληρώσεως των συμφωνηθέντων, την οποία υπέχει βάσει του άρθρου 1134 του λουξεμβουργιανού αστικού κώδικα, και, αφετέρου, να καταδικαστεί το ως άνω θεσμικό όργανο στην καταβολή του ποσού των 100 000 ευρώ στο πλαίσιο της εν λόγω συμφωνίας ή, επικουρικώς, στην καταβολή κάθε άλλου ποσού που θα οριστεί ex aequo et bono.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Απορρίπτει την προσφυγή-αγωγή.
               
            
                  2)
               
               
                  Καταδικάζει τις Egis Bâtiments International και InCA — Ingénieurs Conseils Associés Sàrl στα δικαστικά έξοδα.
               
            
         (1)  EE C 390 της 16.11.2020.